ତୁମୁଡ଼ିବନ୍ଧ(କନ୍ଧମାଳ), ଫେବ୍ରୁଆରୀ ୫(ଲୋକାଲ ୱାୟାର): କନ୍ଧମାଳ ଜିଲ୍ଲାର ତୁମୁଡ଼ିବନ୍ଧ ବ୍ଲକ ଅଞ୍ଚଳରେ ସଶସ୍ତ୍ର ମାଓବାଦୀ ମାନେ ଏକ ଠିକା କମ୍ପାନି କ୍ୟାମ୍ପରେ ରାତିରେ ଚଢ଼ାଉ କରି ୬ଟି ଗାଡ଼ି ପୋଡ଼ି ଦେଇଥିବା ସ୍ଥାନୀୟ ପୁଲିସ ମଙ୍ଗଳବାର ସକାଳେ ପ୍ରକାଶ କରିଛି ।
ଫୁଲବାଣୀ ଜିଲ୍ଲା ସଦର ମହକୁମାଠାରୁ ପ୍ରାୟ ୧୧୦ କିଲୋମିଟର ଦୂର ତୁମୁଡ଼ିବନ୍ଧ ବ୍ଲକ ବେଲଘର ଥାନା ଝିରିପାଣି ପଞ୍ଚାୟତରେ ମାଓବାଦୀମାନେ ଏହି ଘଟଣା ସୋମବାର ରାତିରେ ଘଟାଇଛନ୍ତି ।
ବେଲଘର ଠାରୁ ପ୍ରାୟ ୧୫ କିଲୋମିଟର ଦୂର ଦେଶୁ ଘାଟିରେ ରହିଛି ଠିକା କମ୍ପାନି ବିକେଡି କନଷ୍ଟ୍ରକ୍ସନର କ୍ୟାମ୍ପ୍ ।
ଝିରିପାଣି-ଅମ୍ବାଦଳା-ତୁମୁଡ଼ିବନ୍ଦ-ବେଲଘର ମଧ୍ୟରେ ଉତ୍ତମ ଯୋଗାଯୋଗ ପାଇଁ ଅଞ୍ଚଳରେ ଆବଶ୍ୟକ ଥିବା କେତୋଟି ପୋଲର ନିର୍ମାଣ ଦାୟିତ୍ୱ ଏହି ଠିକା କମ୍ପାନି ନେଇଛି ।
ସୋମବାର ରାତି ସାଢ଼େ ୮ଟାରେ ୨୦ରୁ ୨୫ ସଶସ୍ତ୍ର ମାଓବାଦୀ କ୍ୟାମ୍ପରେ ପହଞ୍ଚିଥିଲେ । ସେତେବେଳେ ସେଠାରେ ପ୍ରାୟ ୧୫ ଜଣ ଶ୍ରମିକ ଥିଲେ ।
ମାଓବାଦୀମାନେ ଶ୍ରମିକମାନଙ୍କୁ ଗୋଟିଏ ଘରେ ବନ୍ଦ କରି ଦେଇଥିଲେ । ସେମାନଙ୍କର କିଛି କ୍ଷତି ହେବନାହିଁ ଏବଂ କେହି ଘରୁ ନ ବାହାରିବାକୁ ସେମାନେ ଚେତାବନୀ ଦେଇଥିଲେ ।
ଏହାପରେ ମାଓବାଦୀମାନେ ଜେସିବି, ମିକ୍ସଚର ମେସିନ୍, ୨ଟି ହାଇୱା, ଟ୍ରାକ୍ଟର ଓ ଟ୍ରେଲରକୁ ମିଶାଇ ମୋଟ ୬ଟି ଗାଡ଼ିରେ ନିଆଁ ଲଗାଇ ଦେଇଥିଲେ ।
ପ୍ରାୟ ୨ ଘଣ୍ଟା ଆତଙ୍କ କରିବା ପରେ ମାଓବାଦୀମାନେ ଶ୍ରମିକମାନଙ୍କୁ ବାହାରକୁ ଆସିବାକୁ ନିର୍ଦ୍ଦେଶ ଦେଇ ଜଙ୍ଗଲ ମଧ୍ୟକୁ ଚାଲି ଯାଇଥିଲେ । ଯିବା ପୂର୍ବରୁ ସେମାନେ ବିଭିନ୍ନ ସ୍ଥାନରେ ହାତ ଲେଖା ପୋଷ୍ଟର ଲଗାଇଥିଲେ ।
ପୋଷ୍ଟରରେ ଖଣିଜ ସମ୍ପଦ ଲୁଟ ପାଇଁ ହେଉଥିବା ପୋଲ କାମକୁ ବିରୋଧ କରାଯାଇଛି । ଏଥିସହ ସ୍ଥାନୀୟ ଲୋକଙ୍କୁ ନିଯୁକ୍ତି ଦେବା ସହ ନିମ୍ନମାନର କାମ ବନ୍ଦ କରିବାକୁ ମଧ୍ୟ ଦାବି କରାଯାଇଛି ।
ମାଓବାଦୀମାନେ ଗାଡ଼ି ପୋଡ଼ିଥିବା ଖବର ମିଳିଛି ଏବଂ ଶୀଘ୍ର ବେଲଘରରେ କ୍ୟାମ୍ପ କରିଥିବା ସିଆରପିଏଫ୍ ଯବାନମାନେ କମ୍ବିଂ ଅପରେସନରେ ଘଟଣାସ୍ଥଳକୁ ଯିବେ ବୋଲି ଲୋକାଲ ୱାୟାରକୁ କହିଛନ୍ତି ବେଲଘର ଥାନା ଆଇଆଇସି ଦଶରଥ ହେମ୍ବ୍ରମ୍ ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
